Diari Oficial de la Generalitat Valenciana


Sumari del DOGV 4824, del 20-08-2004 (2004/8675)

Informació pública de l'alternativa tècnica de proposta de programa per als sectors 20 i 21 del sòl urbanitzable, Benicolada I i Benicolada II.
-----------------------------------------------------------------------------------------------------------------------------------------------

### Dades del document

Número de DOGV
:   4824

Data del DOGV
:   20-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8675


Organisme emissor
:   Ajuntament de Calp

Tipus de document
:   Anunci

Informació pública de l'alternativa tècnica de proposta de programa per als sectors 20 i 21 del sòl urbanitzable, Benicolada I i Benicolada II. [2004/F8675]
  
Pel Decret de l'Alcaldia Presidència de l'Ajuntament de Calp, amb data 4 d'agost de 2004 es va dictar la següent Resolució:
  
«Primer. Sotmetre a informació pública l'alternativa tècnica de proposta de programa amb la documentació comprensiva de memòria general, resguard de sol·licitud de cèdula d'urbanització, pla parcial, amb memòria, annexos, normes i plans, projecte d'urbanització i projecte de reparcel·lació, redactat per l'arquitecte Alberto Peñin i l'enginyer Joaquín Luciañes, promogut per la mercantil Vista Ifac, SL, per als sectors números 20 i 21 del sòl urbanitzable, denominats Benicolada I i Benicolada II.
  
Segon. La present informació pública té caràcter de simultani concurs públic per a la selecció de l'urbanitzador, i es podran presentar alternatives tècniques i al·legacions durant 20 dies comptats des de la publicació de l'edicte en el Diari Oficial de la Generalitat Valenciana, previ avís als titulars cadastrals en el seu domicili fiscal, i publicació en un diari d'informació general editat a la Comunitat Valenciana.
  
Tercer. Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart. Si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això, els anteriors terminis es prorrogaran per 20 dies addicionals, i s'anunciarà la dita pròrroga al tauler d'anuncis de l'ajuntament i es comunicarà als que per desconéixer-la, presenten pliques prematurament.
  
Cinqué. L'acte d'obertura de pliques es realitzarà en la següent data hàbil a la conclusió del termini per a presentar-les, llevat que finalitze en dissabte; en este cas es prorrogarà l'obertura d'estes al primer dia hàbil, segons el Decret de l'Alcaldia de data 18 de juny de 1998 (BOP núm. 147, d'1 de juliol de 1998).
  
Sisé. Si els terminis per a la presentació d'al·legacions o documents a què es referixen els paràgrafs anteriors finalitzaren en dissabte, es prorrogarà el termini de presentació al primer dia hàbil posterior.
  
Seté. L'expedient podrà consultar-se al Departament d'Urbanisme i Planificació de l'Ajuntament de Calp, situat a la segona planta, de dilluns a divendres de 09.00 a 14.00 hores.
  
Huité. Concloses les anteriors operacions s'haurà d'emetre el corresponent informe tècnic.
  
Nové. Finalitzades les anteriors actuacions el Ple de l'ajuntament podrà aprovar un programa definint els seus continguts, per elecció d'una alternativa tècnica i una proposició entre les presentades, amb les modificacions parcials que estime oportunes. En el mateix acte es podrà adjudicar, motivadament, l'execució del programa aprovat en favor de qui haguera formulat la proposició juridicoeconòmica i assumit l'alternativa tècnica més adequada per a executar l'actuació.»
  
El que es fa públic en compliment del que establix l'article 46.3. de la vigent Llei Reguladora de l'Activitat Urbanística Valenciana.